CELEX: 32016D2062
Language: el
Date: 2016-11-23 00:00:00
Title: Εκτελεστική απόφαση (ΕΕ, Ευρατόμ) 2016/2062 της Επιτροπής, της 23ης Νοεμβρίου 2016, για την τροποποίηση της εκτελεστικής απόφασης 2012/818/ΕΕ, Ευρατόμ με την οποία εξουσιοδοτείται η Δανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ [κοινοποιηθείσα υπό τον αριθμό C(2016) 7442]

25.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 319/44
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ, Ευρατόμ) 2016/2062 ΤΗΣ ΕΠΙΤΡΟΠΉΣ
   της 23ης Νοεμβρίου 2016
   για την τροποποίηση της εκτελεστικής απόφασης 2012/818/ΕΕ, Ευρατόμ με την οποία εξουσιοδοτείται η Δανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ
   
      
         [κοινοποιηθείσα υπό τον αριθμό C(2016) 7442]
      
   
   (Το κείμενο στη δανική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
   Μετά από διαβούλευση με τη συμβουλευτική επιτροπή ιδίων πόρων,
   Εκτιμώντας τα ακόλουθα:
   
               (1)
            
            
               Δυνάμει του άρθρου 370 της οδηγίας 2006/112/ΕΚ του Συμβουλίου (2), η Δανία μπορεί, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1978, να εξακολουθήσει να φορολογεί τις πράξεις που αναφέρονται στον κατάλογο του παραρτήματος X μέρος A. Δυνάμει του άρθρου 371 της ίδιας οδηγίας, η Δανία μπορεί, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1978, να εξακολουθήσει να απαλλάσσει από τον φόρο τις πράξεις που αναφέρονται στον κατάλογο του παραρτήματος X μέρος Β. Οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ.
            
         
               (2)
            
            
               Με την εκτελεστική απόφαση αριθ. 2012/818/ΕΕ, Ευρατόμ της Επιτροπής (3), εξουσιοδοτείται η Δανία να χρησιμοποιεί κατά προσέγγιση εκτιμήσεις για τις πράξεις που αναφέρονται στο παράρτημα Χ μέρος A σημείο 2 και για τις πράξεις που αναφέρονται στο παράρτημα Χ μέρος Β σημείο 10 της οδηγίας 2006/112/ΕΚ.
            
         
               (3)
            
            
               Η Δανία, με την επιστολή της 29ης Απριλίου 2016 (4), ζήτησε την παράταση ισχύος των εξουσιοδοτήσεών της για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα Χ μέρος Α σημείο 2 και στο παράρτημα Χ μέρος Β σημείο 10 της οδηγίας 2006/112/ΕΚ. Οι εξουσιοδοτήσεις θα πρέπει να παραταθούν, όπως ζητήθηκε από τη Δανία, δεδομένου ότι εξακολουθούν να υφίστανται οι παρεκκλίσεις στην εθνική νομοθεσία.
            
         
               (4)
            
            
               Για λόγους διαφάνειας και ασφάλειας δικαίου, η εφαρμογή αυτών των εξουσιοδοτήσεων είναι σκόπιμο να περιοριστεί χρονικά.
            
         
               (5)
            
            
               Ως εκ τούτου, είναι σκόπιμο να τροποποιηθεί αναλόγως η εκτελεστική απόφαση 2012/818/ΕΕ, Ευρατόμ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην εκτελεστική απόφαση 2012/818/ΕΕ, Ευρατόμ το άρθρο 2 αντικαθίσταται από το ακόλουθο κείμενο:
   
      «Άρθρο 2
      Η παρούσα απόφαση εφαρμόζεται από την 1η Ιανουαρίου 2012 έως τις 31 Δεκεμβρίου 2021.».
   
   Άρθρο 2
   Η παρούσα απόφαση απευθύνεται στο Βασίλειο της Δανίας.
   
      Βρυξέλλες, 23 Νοεμβρίου 2016.
      
         
            Για την Επιτροπή
         
         Kristalina GEORGIEVA
         
            Αντιπρόεδρος
         
      
   
   
      (1)  ΕΕ L 155 της 7.6.1989, σ. 9.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
   
      (3)  Εκτελεστική απόφαση 2012/818/ΕΕ, Ευρατόμ της Επιτροπής, της 19ης Δεκεμβρίου 2012, με την οποία εξουσιοδοτείται η Δανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ (ΕΕ L 352 της 21.12.2012, σ. 61).
   
      (4)  Ares(2016)2052880